Όχι. Στα δερμάτινα σαλόνια, η διαδικασία του βιολογικού καθαρισμού διαφοροποιείται.
Στις περιπτώσεις αυτές, δεν γίνεται ψεκασμός με υγρό, αλλά το ειδικό καθαριστικό απλώνεται απαλά με ειδικό σφουγγάρι και το στέγνωμα γίνεται με ένα μαλακό πανάκι. Σαφέστατα, προτείνεται και ενδείκνυται η χρήση ειδικού, ήπιου καθαριστικού υγρού, το οποίο με την χημική του σύσταση δε θα βλάψει το δέρμα.
Το σκούπισμα – στέγνωμα, όπως και το τρίψιμο,  θα πρέπει να γίνεται με απαλές κινήσεις και με ιδιαίτερη προσοχή.
Πολύ σημαντικό, επίσης, στην όλη διαδικασία είναι το κέρωμα. Μετά το στέγνωμα, με ένα άλλο πανάκι, το κερί απλώνεται σε όλη την επιφάνεια των επενδύσεων και με τον τρόπο αυτό, αυξάνεται η γυαλάδα του δέρματος και συνακόλουθα, η διάρκεια ζωής του.
Προτείνεται η συγκεκριμένη διαδικασία να λαμβάνει χώρα κάθε 2 βδομάδες γενικά, και ειδικά το καλοκαίρι, κάθε 10 περίπου μέρες, για τα  βέλτιστα αποτελέσματα.